Motor vat vlam ná ongeluk op pas | Maroela Media
Motor vat vlam ná ongeluk op pas
Die motor het skynbaar vlam gevat nadat 'n vragmotor daarin vasgery het.
'n Vrou is kritiek beseer nadat haar ligte voertuig met 'n vragmotor gebots en die voertuig aan die brand geslaan het.
Die ongeluk het Vrydagoggend op die R40 Hilltop-pas naby Mbombela (Nelspruit), Mpumalanga, plaasgevind. "Toe paramedici van ER24 en die provinsiale brandweer om 07:37 op die toneel aankom, was die voertuig reeds in ligte laaie," het Russel Meiring, woordvoerder van ER24, gesê.
"Die bestuurder, 'n vrou in haar 30's, het omtrent 20 m van die voertuig gelê, nadat bystanders haar ná die ongeluk uit die kar getrek het." Die trok het 'n ent daarvandaan langs die pad gestaan.
Paramedici het die vrou ondersoek en gesien dat sy verskeie ernstige beserings opgedoen het en in 'n kritieke toestand is. "Die vrou is behandel en dadelik na die Rob Ferreira‑ provinsiale hospitaal vir verdere behandeling geneem," het Meiring gesê.